CELEX: C2007/199/28
Language: da
Date: 2007-08-25 00:00:00
Title: Sag C-261/07: Anmodning om præjudiciel afgørelse indgivet af rechtbank van koophandel te Antwerpen (Belgien) den 1. juni 2007 — VTB-VAB NV mod Total Belgium NV

25.8.2007   
            
            
               DA
            
            
               Den Europæiske Unions Tidende
            
            
               C 199/18
            
         Anmodning om præjudiciel afgørelse indgivet af rechtbank van koophandel te Antwerpen (Belgien) den 1. juni 2007 — VTB-VAB NV mod Total Belgium NV
   (Sag C-261/07)
   (2007/C 199/28)
   Processprog: nederlandsk
   Den forelæggende ret
   Rechtbank van koophandel te Antwerpen
   Parter i hovedsagen
   
      Sagsøger: VTB-VAB NV
   
      Sagsøgt: Total Belgium NV
   Præjudicielle spørgsmål
   Er Europa-Parlamentets og Rådets direktiv 2005/29/EF (1) af 11. maj 2005 om virksomheders urimelige handelspraksis over for forbrugerne på det indre marked til hinder for en national bestemmelse som bestemmelsen i artikel 54 i den belgiske lov af 14. juli 1971 om markedsføring samt forbrugeroplysning og -beskyttelse, der med forbehold for de tilfælde, der er udtømmende opregnet i loven, forbyder ethvert samlet tilbud fra en sælger til en forbruger, herunder et samlet tilbud om en vare, som forbrugeren skal købe, og en vederlagsfri tjenesteydelse, hvis erhvervelse er knyttet til købet af varen, og dette uanset omstændighederne i den foreliggende sag og navnlig uanset hvilken indflydelse, dette bestemte tilbud kan få på gennemsnitsforbrugeren, samt uanset spørgsmålet om, hvorvidt tilbuddet under de konkrete omstændigheder kan anses for at være i strid med erhvervsmæssig diligenspligt eller redelig markedsføringsskik?
   
      (1)  Europa-Parlamentets og Rådets direktiv 2005/29/EF af 11.5.2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (EFT L 149, s. 22).